bluuebunny/crossref_metadata_2025 huggingface dataset:
Om muligheden af et post-(de)konstruktivistisk begreb om bevidsthed på fænomenologisk grundlag
Authors: Fogh Kirkeby Ole
Published: December 2022

I denne artikel gøres der rede for opfattelsen af bevidstheden i en fænomenologi, der har opgivet dualismens forestillinger om modsætningen mellem bevidsthed og verden og mellem bevidsthed og krop. Erkendelsens og erfaringens subjekt synes på postmodernismens grundlag at blive de sproglige processer selv. Men det, at bevidstheden bestemmes som situeret og inkorporeret, behøver ikke betyde, at bevidstheden betragtesudelukkende som en egenskab ved sprogbrugen. Bevidstheden er en conditio activa, et »Jeg kan«. Med basis i Heideggers og Merleau-Pontys værker tematiseres dette vilkårs rolle for en teori om bevidsthed, der hverken vil stille sig tilfreds med realismens eller (de-)konstruktivismens billeder.
Psykologisk køn mellem diversitet og entitet i moderne verden
Authors: Stormhøj Christel
Published: December 2022

En anmeldelse af Harriet Bjerrum Nielsen og Monica Rudberg:Psychological Gender and Modernity. Scandinavian University Press, Oslo 1994 (154 s.)
Projektiv identifikation
Authors: Andkjær Olsen Ole
Published: December 2022

Hovedteksten udgør - med enkelte kosmetiske rettelser - mit indlæg ved Steen Visholms ph.d.-forsvar d. 15. september1995 på Københavns Universitet, mens noterne rummer yderligere dokumentation, hvor det er påkrævet. Jeg gør opmærksom på, at jeg personligt foretrækker formen identificering frem for identifikation, men i det følgende retter mig efter af handlingens ordvalg.
OM SPROGET
Authors: Theilgaard Alice
Published: December 2022

Afskedsforelæsning.Afholdt d. 27.9.1995, Psykiatrisk Afd., Neurocenteret, RH.
PSYKOANALYSENS NYE SPROG ?
Authors: Hjulmand Knud
Published: December 2022

Roy Schafer: Handlesprog og fortælling. Psykoanalytiske tekster til det kliniske arbejde.Redaktion og indledning ved Ole Almstrup, oversættelse ved Bjørn Nake.Frederiksberg: DET lille FORLAG 1996. 208 sider, kr. 240,-.
BØRNS PERSONLIGHEDSUDVIKLING I SMÅBARNSALDEREN. KONTINUITET OG FORANDRING
Authors: Diderichsen Agnete
Published: December 2022

l artiklen argumenteres for en integration af tilknytningsteoretiske og psykoanalytiske synsvinkler på den tidlige personlighedsudvikling. Artiklen indledes med en præsentation af det tilknytningsteoretiske begrebs system. Og der argumenteres for den udviklingspsykologiske relevans af et begrebssystem forankret i observationer af spædbørns og småbørns interaktionsmønstre. Herefter diskuteres fællestræk og lighedspunkter mellem tilknytningsteori og nyere psykoanalytiske synspunkter. Det påpeges, hvordan Mahlers teori om separationsindividuationsprocessen både har klare lighedstræk med tilknytningsteorien, og m h. t. det intrapsykiske niveau og specielt selvets udvikling kan supplere tilknytningsteorien. Kohut og Winnicolt præsenteres kort som to andre teoretikere, der på hver sin måde har ydet væsentlige bidrag ti (forståelse af selvets udvikling vedovergangen fra dyadisk relateren til jeg-du relatering eller med andre ord: Selvets konstituering som eksistens eller subjektivitet. Endelig diskuteres begrebet »kontinuitet<< i udviklingen og de tilknytningsteoretiske begrebers prediktive gyldighed. Det moderne samfunds institutionalisering af den tidligste barndom påpeges som en historisk ny form for diskontinuitet i børns livsomstændigheder; hvis konsekvenser foreløbig er ukendte. Der peges afslutningsvist på behovet for forskningsmæssig refleksion og begrebsudvikling.
NARRATIVITET OG KONSTRUKTION
Authors: May Michael
Published: December 2022

En diskussion af Psyke & Logos, nr. l, 1996.Tema: NARRATIVITET
ETIK, TERAPI OG LÆREANALYSE
Authors: Andkjær Olsen Ole
Published: December 2022

Nogle overvejelser i tilslutning til en anmeldelse af Else Munck: Psykoterapi og etik - et debatoplæg.Munksgaard/Rosinante 1996. 160 sider; 198 kr.
BILLEDUDTRYKKETS INTEGRERING I PSYKOTERAPI
Authors: Theill Møller Susanne
Published: December 2022

Artiklen søger med udgangspunkt i Freud og Jung at indkredse det kurative ved billedudtrykkets indkorporering i eksplorativ terapi. Min hovedtese er, at integrationsprocessen fremmes, når klientens billedarbejde indgår i samspil med det verbale arbejde. Der er altså tale om at tilføre den verbale terapi en ekstra dimension. Jeg fokuserer særligt på fordelene ved at »indre billeder«, sindstilstande, omformes til ydre konkrete billeder. Min hensigt er at skabe en anvendelig arbejdsmodel med Freud og ]ung som grundpillerne, men som er tilpasset en nutidig ramme. Artiklen er inddelt i 4 hovedområder. I det første afsnit fokuseres på psykoanalytisk teori og primærprocessen, hvor drømmen, kunstværket og vitsen sammenholdes med billedudtrykket. Med henvisning til en af amerikansk art therapy's pionerer M. Naumburg argumenteres for billedudtrykkets placering inden for en psykoanalytisk referensramme. I det andet afsnit gøres der rede for Jungs anvendelse af billedudtrykket og for hans symbolopfattelse. I det tredie afsnit søger jeg at skabe et samlet teoretisk fundament for anvendelse af billedudtrykket i eksplorativ terapi ud fra en forening/komplettering af Freud og Jungs teorier og metoder. I det fjerde afsnit anskueliggøres min arbejdsmodel og jeg giver eksempler på praktisk anvendelse. Jeg omtaler kort, hvad det betyder for modstand og overføring, når billedudtrykket inddrages. Endelig afsluttes med en sammenfatning og der peges på nogle problemfelter. Artiklen er et uddrag af et 90 siders speciale med samme titel.
DAMEN MED SPEJLET OG ENHJØRNINGEN
Authors: Warburg Lise
Published: December 2022

I forlængelse af en tidligere artikel i Psyke & Logos analyseres endnu et af de berømte billedtæpper fra Cluny museet i Paris forestillende »La Dame a la Licorne«, nemlig det tæppe, hvor damen sidder med spejlet og enhjørningen.
BODY IMAGE OG HJERNEN
Authors: Theilgaard Alice
Published: December 2022

Der redegøres for den vekslende terminologi og vanskelighederne med at afgrænse og definere begrebet body-image. Det er et fortættet, multidimensionalt begreb, hvori der indgår mange aspekter, såvel fysiologiske som psykologiske og sociale. Det er ikke statisk, men dynamisk, og det er repræsenteret både på et bevidst og et ubevidst niveau. Det postuleres, at der latent eksisterer en primitiv kerne med en dispositionel styrende kraft, og der illustreres med eksempler fra såvel organiske lidelser som fra psykopatologien. – Topografisk er bodyimage repræsenteret i den posteriore del af højre (recessive) parietallap, men også andre områder af hjernen er af betydning. Foruden neuropsykologiske aspekter er psykoanalytiske, fænomenologiske og udviklingspsykologiske synspunkter omtalt, og body-image’s rolle i dannelsen af identitetsfølelsen og selvet er berørt. Sluttelig redegøres der for forskellige undersøgelsesmetoder vedrørende body-image, og der illustreres med eksempler fra egne undersøgelser.
DEPRESSION: FRA KLINIK TIL GEN
Authors: Rosenberg Raben
Published: December 2022

Artiklen giver en kort oversigt over neuropsykiatrisk forskning af depressive tilstande i HjerneÅret. Psykiske processer ses som emergente fænomener, der kræver videnskabelig beskrivelse på mange niveauer. Der gives eksempler fra klinisk og basalvidenskabelige forskning og de terapeutiske konsekvenser omtales. Det søges illustreret, at moderne neuropsykiatriske forskning baseres på en tværfaglig tilgang med udgangspunkt i den biopsykosociale sygdomsmodel og med empirisme som erkendelsesteoretisk position.
KØN OG TÆNKNING
Authors: Møhl Bo
Published: December 2022

Denne artikel indledes med en introducerende gennemgang af kønsforskelle. Der findes næppe en kultur, hvor kønnet ikke spiller en stor rolle i struktureringen af det psykosociale univers. Med interessen for kønsspecifikke hjerneforskelle er fokus blevet rettet imod det cerebrale grundlag for kognitive kønsforskelle. Trods store diskussioner synes der at være enighed om, at mænd er kvinder overlegne, når det gælder visuospatiale færdighederog, og kvinder er mænd overlegne på sproglige områder. Efter en gennemgang af de kognitive kønsforskelle gennemgås de mest betydningsfulde hjernestrukturelle forskelle, nemlig forskelle i hypothalamus og corpus callosum. Til slut diskuteres sammenhængene mellem hjerneforskelle og kognitive træk. Det fremhæves, at hjernen er et plastisk organ, hvilket betyder, at studiet af emnet køn og kognition, nødvendigvis må inddrage såvel hjerne som de psykosociale omgivelser
DIPLOMATI FOR ET SMERTENSBARN I PSYKOANALYSEN
Authors: Frost Asger
Published: December 2022

Psykoanalytikeren Michael Balints forfatterskab bør først og fremmest opfattes som et diplomati og talerør for ferencziske synspunkter, bl.a. fremhæves nogle atypiske og kritiske kommentarer vedr. psykoanalytikernes uddannelse. Med Ferenczi insisterer også Balint på objekternes betydning især i forbindelse med psykoanalyse af vanskelige tilfælde, de såkaldte grundbristpatienter, da disse tilfælde bedst kan både beskrives og håndteres som regressioner i objektrelationerne. Problemerne i forbindelse hermed er i første omgang af teoretisk karakter: Balint foretager tidligt i sit forfatterskab en skandering af Freuds libidobegreb i hhv. en biologisk og en psykologisk dimension, hvorved væsentlige aspekter af libidoteorien, navnlig hvad angår dynamikken mellem overføring og modstand samt forståelsen af neurosernes ætiologi, går tabt.
HVAD GØR EN GOD PSYKOTERAPEUT »GOD«?
Authors: Hougaard Esben
Published: December 2022

Artiklen forsøger at besvare spørgsmålet om, hvilke egenskaber der bidrager til at gøre en god terapeut »god«, ud fra empiriske undersøgelsesresultater. Først indkredses størrelsen af »terapeutfaktorens« indflydelse i forhold til andre variabler ud fra kvantitative oversigtsopgørelser (såkaldte »meta-analyser « ). Dernæst omtales undersøgelser af terapeutvariabler og af gode og mindre gode terapeuter. Til sidst ses der på undersøgelser; som mere præcist forsøger at fastlægge henholdsvis relationelle og tekniske færdigheders bidrag til psykoterapiens forløb og resultat. Samlet konkluderes det, at terapeutens relationelle færdigheder ser ud til at spille den største rolle i psykoterapi, men at omhyggeligt udarbejdede og videnskabeligt validerede behandlingsprogrammer giver de bedste resultater over for særlige lidelser. Spørgsmålet rejses, om traditionelle terapeutiske uddannelsesprogrammer er egnede til at fremhjælpe de relevante terapeutegenskaber.
HVORDAN UDDANNER MAN EN GOD-NOK PSYKOTERAPEUT?
Authors: Mortensen Karen Vibeke
Published: December 2022

Artiklen drejer sig om uddannelse til psykoterapeut indenfor en psykoanalytisk referenceramme. Der stilles to spørgsmål: 1) Hvad karakteriserer en god-nok psykoterapeut? og 2) hvordan uddanner man til det? i besvarelsen af det første spørgsmål tages der udgangspunkt i Greensans beskrivelse af de personlige egenskaber og færdigheder, det kræver at være en god psykoanalytiker. Der suppleres med eksempler på nogle professionelle færdigheder, som forfatteren gennem sit eget arbejde som supervisor og lærer i psykoterapi har fundet centrale. Det drejer sig om: fortrolighed med offentlige behandlingssystemer, psykoterapeutisk erfaring med børn, færdighed i evaluering og viden om rammer og strukturer om psykoterapi. I besvarelsen af det andet spørgsmål følges den almindelige 3-deling af psykoterapeutuddannelsen i teori, egenterapi og supervision. Indenfor teoriområdet fremhæves især vigtigheden af kendskab til nyere udviklingsteorier. Mht. egenterapi nævnes nødvendigheden af selektion af kandidater, og det drøftes, om analyse eller psykoterapi udgør den bedste uddannelse. Vedrørende supervision gås der især ind på spændingsfeltet mellem metodeindlæring og personlig udvikling; det eksemplificeres gennem beskrivelser af forskellige holdninger til udvikling af psykoterapeuters empatiske formåen. Der suppleres med en beskrivelse af ekspertisebegrebet sat i relation til udøvelse af psykoterapi. Der afrundes med en understregning af nødvendigheden af vedligeholdelse af uddannelse og færdigheder
FANTASIEN TIL AFMAGTEN
Authors: Nørring Maria
Published: December 2022

En anmeldelse af Kirsten Hyldgaard: Fantasien til afmagten. Syv kapitler om Lacan og filosofien.240 sider, pris kr. 228. Museum Tusculanum, 1998.
DET VIRKELIGT UHYGGELIGE
Authors: Reitan Rolf
Published: December 2022

En anmeldelse af Sigmund Freud: Det uhyggelige. Oversat af Hans Christian Fink og forsynet med forord og to efterord af Niels Otto Steen og Steen Visholm.119 sider, pris kr. 198. Forlaget politisk revy (Rævens sorte bibliotek), 1998.
ER PÆDAGOGIK EN VIDENSKAB, ET FAG, EN DISCIPLIN?
Authors: Hegstrup Søren
Published: December 2022

Siden 1992 har de mellemlange videregående uddannelser været brikker i et meget turbulent uddannelsespolitisk spil. Snart skal uddannelserne være akademiske, snart professionsrettet. På trods af denne turbulens har pædagoger, lærere, sygeplejersker og socialrådgivere været i stand til at følge med og tilpasse sig lovgivningen. Spørgsmålet, som behandles i denne artikel er om der i denne omskiftelige tid kan skabes en vertikal dialog mellem det videnskabelige felt, det uddannelsesmæssige- og det praktiske felt.
PSYKOTERAPEUTERS VANSKELIGHEDER OG SUPERVISORERS KOMPETENCE
Authors: Friis Jørgensen Eric , Elsass Peter
Published: December 2022

På baggrund af en spørgeskemaundersøgelse af 157 danske psykoterapeuters udvikling gennem deres karriere og i denne artikel med fokus på vanskeligheder i deres arbejde, diskuteres supervisorers kompetence til afhjælpning af terapeuters vanskeligheder. Den danske undersøgelse foregår i regi af et samarbejdende internationalt forskningsnetværk (Collaborative Research Network, en del af Society for Psychotherapy Research, en sammenslutning af forskere). Globalt omfatter spørgeskemaundersøgelsen på nuværende tidspunkt ca. 4000 respondenter. I artiklen omtales processer i den terapeutiske triade: Klient supervisand supervisor med fokus på arbejdsalliancer mellem supervisand og supervisor. Modstand, overføring og modoverføring konceptualiseres i supervisand supervisor relationen. Supervision og supervisoruddannelse perspektiveres i en kvalitetssikringssammenhæng, hvorfor evaluering af supervisanders og supervisorers kompetence indgår. Hvor det er muligt er der lagt vægt på at anvende empiris baseret viden såvel på baggrund af nationalt som internationalt materiale.
EMPIRISK INDGANG TIL DEN ANALYTISKE TOLKNING
Authors: Jørgensen Carsten René
Published: December 2022

Den analytiske tolkning er traditionelt blevet tildelt en helt central placering i den psykodynamiske psykoterapi. I artiklen skitseres en række fremtrædende forsøg på at operationalisere den analytiske tolkning med henblik på empirisk udforskning, ligesom der redegøres for nogle af de mange vanskeligheder som knytter sig til en klinisk valid udforskning af de talrige komplekse faktorer i forbindelse med brugen af den analytiske tolkning – herunder vurderingen af den enkelte tolknings kvalitet, timing og relationelle kontekst mv.
SYGDOM OG KRISE
Authors: Jacobsen Bjarne
Published: December 2022

Med sit begreb om eksistens og sine antropologiske antagelser taler Kierkegaard for, at menneskets eksistens grundlæggende er kritisk. Et af kriterierne for denne kritiske position er menneskets sammensathed af sjæl og legeme. Vægtningen af den legemlige dimension fører med sig, at vi må antage somatiske sygdomme og skader som centrale i forhold til denne grundlæggende krise. Krisen er ikke kun determineret af de somatiske ændringer, som sygdommen eller skaden fører med sig, men er tillige determineret af den viden om den givne sygdom eller skade, som den ramte må forholde sig til. Krisen er ikke blot noget mennesket er i, men er tillige noget, mennesket forholder sig til. Den måde, mennesket forholder sig til den grundlæggende krise på, inden den kritiske begivenhed indtræder, vil være afgørende for, hvordan mennesket bliver påvirket af somatisk sygdom eller skade. Kierkegaards ideer tilbyder en forståelse, som på den ene side er i stand til at acceptere et bredt spektrum af reaktioner på kritiske begivenheder og på den anden side er i stand til at give en differentieret forståelse for forskellige somatiske lidelser.
TRÆTHEDENS HISTORIE.
Authors: Elsass Peter
Published: December 2022

Feelings of fatigue: Asthenia, anergy, tiredness, weariness, languor, lassitude, depression, melancholia, acedia, aparthy, intertia, aboulia, lethargy, exhaustion, vecordia, tediousness, ennui, debility, lack of vitality, lack of vigour, pusillanimity, adynamia, boredom, feebleness, failing of strength, hyperaesthesis, irritability, ahedionia, »being out of sorts«, »out of being«, »feeling knackered« and »down in the dumps«. (Berrios 1991: 369).

Ud fra et historisk materiale og en aktuel case om træthed, bliver der givet en karakteristik af den humanistiske del af sundhedspsykologien. Den historiske gennemgang af træthed viser bl.a. hvorledes det blev til et begreb til at forstå det industrielle menneske; en krop uden træthed blev et ideal for borgerskabet. I dag er det såkaldte kroniske træthedssyndrom karakteristisk for en række revalidenter, som er på jagt efter en organisk diagnose. En case illustrerer, hvorledes disse patienter er imod en psykologisering af deres situation. Træthedens historie viser, hvorledes symptomet placerer sig i spillet mellem den folkelige og den professionelle opfattelse. Den humanistiske del af sundhedspsykologien har til hensigt at forstå dette komplekse felt som et hele uden at ideologisere enten den ene eller den anden af positionerne.
DEN HELLIGE YNGELPLEJE
Authors: Gammelgaard Judy
Published: December 2022

Anmeldelse af Erik Schultz: FRIHED OG BÅND i menneskelivetDansk psykologisk Forlag 1998, 434 s. - kr. 388,-
SEKSUELT MISBRUG OG TILKNYTNINGSFORSTYRRELSER HOS BØRN OG UNGE
Authors: Rygård Niels Peter
Published: December 2022

Artiklen omhandler »seksuelt misbrug af børn og tilknytningsforstyrrelser «, forstået i en systemisk referenceramme. Resultater fra forskellige discipliner (genetik, neurobiologi, tilknytningsforskning, personligheds-og-socialpsykologi) sammenholdes i et forsøg på at danne en helhedsforståelse, og muligvis et grundlag for integration af resultattyper. Konklusioner: paradoksal tilknytningsadfærd og en dertil hørende psykisk konflikt (som ofte løses ved identifikation med aggressoren) synes at være hovedsymptomer. Desuden har denne konflikt åbenbart et fysiologisk korrelat i form af forstyrret konstans og stabilitet. Definitioner af »seksuelt misbrug af børn« diskuteres, og der foreslås forsøgsvist et behandlingstilbud baseret på integration af forskellige typer af resultater.
DELPERSONLIGHEDER, OBJEKTRELATIONER OG KYBERNETISK NETVÆRKSTEORI
Authors: Vedfelt Ole
Published: December 2022

Indre delpersonligheder og objektrelationer har gennem psykoterapiernes historie spillet en væsentlig rolle i forsøget på at begrebssætte overordnede psykiske enheder og strukturer. Forfatteren præsenterer en kybernetisk personlighedsmodel, som integrerer erfaringer fra de psykodynamiske skoler. Personligheden beskrives her som et åbent, mangelaget og hyperkomplekst neuralt netværk, hvor delpersonligheder og objektrelationer kan forstås som manifestationer af en distribueret intelligens. Forfatteren mener, at en sådan model vil være i bedre overensstemmelse med de seneste 20 års forskning på relevante områder og med et mere moderne menneskebillede end de klassiske psykodynamiske teorier.
DEPRESSION, KVINDER OG KULTUR
Authors: Petersson Birgit
Published: December 2022

Der findes store forskelle i depressionsraten i forskellige kulturer, ligesom kvinder rapporterer 2-3 gange så hyppigt depression som mænd. Der er i de senere år sket en stadig udbredelse af især det amerikanske diagnosesystem DSM, som ikke medinddrager de kulturelle forskelle. De historiske forskelle, ændringerne i diagnosesystemerne og konsekvenserne af disse diskuteres. Viden om depressioner har ændret sig, således de sociale faktorers betydning er blevet tydeligere. Undersøgelsesmetoderne er blevet mere valide, omend disse stadig ikke eller kun i mindre omfang inddrager de kulturelle forskelle. Der er bl.a. stor kulturel forskel i hvilke følelser der er socialt accepteret for mænd og kvinder i forskellige samfund. Nyere undersøgelser peger på at de sociale forskelle mellem mænd og kvinder samt kønsrolleforventninger er af afgørende betydning for kønsforskellene. De ændringer, der ses i mænd og kvinders sociale forhold, ikke mindst i de Skandinaviske lande, hvor kvinder nu har været på arbejdsmarkedet siden 1960, synes at påvirke hyppigheden af depression hos de to køn.
EN NY KONTEKSTUALITET; HVEM ‘EJER’ SYMPTOMERNE – INDIVIDET ELLER FÆLLESSKABET?
Authors: Høffding Refby Mirjam
Published: December 2022

I denne artikel, vil jeg argumentere for, at den nuværende konceptualisering af symptomer på traumatisk stress – og til en vis grad også PTSD-diagnosen – ikke er hensigtsmæssig. Nyere bestræbelser på kultursensitivitet, kulturel personligheds- og stressopfattelse m.fl., lider ofte skibbrud, fordi der, som udgangspunkt og/eller slutresultat, stadig ledes efter symptomer og diagnoser indenfor en vestlig individualiseret medicinsk diskurs. Der argumenteres i disse tilgange for kontekstinddragelse, men hvad menes med dette begreb, og hvorfor er det ikke tilstrækkeligt? Jeg vil vise, hvordan isolation, invasion og undgåelse – tre hovedsymptomer på en traumetilstand – ikke er at placere hos individet, men hos individet og dets omgivelser/relationer. Jeg vil forsøge, at skabe en teoretisk ramme, hvori symptomerne ses som en fælles bevægelse/handling mellem individer.
ETISKA KRAV I MÖTET MED DE(T) ANDRA
Authors: Blom Mattias
Published: December 2022

I denna artikel försöker jag att etablera en etiskt hållbar utgångspunkt, vilken kan vara användbar för oss som forskare, likväl som medmänniskor, i närmandet av fenomenet multikulturella samhällen. Genom att introducera en fiktiv livshistoria, som speglar ett trovärdigt, dock ej verkligt, migrationsförlopp, accentuerar jag det kända och bekanta. Mitt syfte är att visa hur en pre-disposition av vissa föreställningar, vilka formar förståelsen av den »andres« kultur, kan vara olycklig i det vardagliga bemötandet av samma person eller grupp. Genom att fokusera på begreppet mobila kulturer, hävdar jag att kulturer inte färdas utan att formas av dess kanal eller bärare. Mitt argument stödjer sig på uppfattningen att kulturer är i ständig rörelse och den enda gång vi, som individer, kan ta dem till oss, är när någon artikulerar dem. Denna artikulation sker nästan alltid i kontrast till den »andre« eller »oss«. Detta ger att det blir en moralisk nödvändighet att fundera över kulturens dynamiska konstitution. I min konklusion hävdar jag att migration är en integrerad del av samtiden, människor är ständigt på väg och med sig har de tagit eller efterlämnat spår av sin kultur. Att artikulera dessa spår är att tolka dem. Utan en etisk dimension på dessa tolkningar kommer vi att gå vilse i en värld av imaginära landskap, då den förmodade »andre« lika väl kan vara oss själva.
KULTURENS NYE ANSIGTER - Forestillinger om en ny personlighedsstruktur i en ny verdenskultur
Authors: Berthelsen Jens
Published: December 2022

Når samfundets hovedfunktioner ændres, ændres kulturen. Og når kulturen ændres, ændres menneskenes muligheder og selvopfattelse også – og med den vore forestillinger om den menneskelige psyke og de psykologiske teorier. Krav til det enkelte menneskes arbejdsindsats og almindelige livsvilkår ændres i disse år hastigt. Vil det være nødvendigt at udvikle en ny personlighedsstruktur, hvis mennesket ikke skal løbes overende af en ny verdenskultur? Artiklen nærmer sig problematikken ved at sætte fokus på tre generationers personlighedsstruktur og samfundsmæssige baggrund: Mellemkrigsgenerationen, 68-generationen og unge i dag. Træk ved ungdommen peger på nye måder at opfatte og håndtere sig selv og omverdenen på, der kan varsle et paradigmeskift. Artiklen tegner omridset af en ny personlighedsstruktur i det socialt-autonome menneske, hvor skellet mellem system og individ svækkes, og den sociale relation i kontakt- og handlerum bliver betydningsfuld som formende kraft.
EN ØKOLOGISK TILGANG TIL PERCEPTION OG AKTIVITET
Authors: Trettvik Johan
Published: December 2022

Gibsons teori har dannet rammen for den såkaldte økologiske tilgang til perceptionsteori og til psykologi i almindelighed. Både inden for og uden for denne tilgang er der en del teoretiske diskussioner om forskellige svagheder ved Gibsons teori. Denne artikel tager afsæt i en forståelse af denne teori med særlig interesse i det begreb om ‘tjenligheder’, som er et kernebegreb i teorien. Denne forståelse føres videre i en diskussion af nogle af de svagheder ved teorien, som tidligere er identificeret, og hovedargumentet er her, at de problemer, der opstår, når den økologiske tilgang skal anvendes inden for andre områder end det perceptuelle, skyldes et implicit og udifferentieret aktivitetsbegreb. Et eksplicit og differentieret aktivitetsbegreb findes i virksomhedsteorien, som den blandt andet præsenteres af Leontjev, og sidst i artiklen vil denne teori blive forsøgt knyttet til den økologiske teori for at kunne forstå de forskellige aktivitetsniveauer, der findes i tjenlighedsbegrebet.
ET STUDIE I SORT – En anmeldelse af Eric Danielsen: Den ukendte Freud, Dansk psykologisk Forlag, 2000 (255 sider, pris 280 kr.)
Authors: Karpatschof Benny
Published: December 2022

Eric Danielsen har som den flittige, indsigtsfulde og velskrivende skribent han er, i de senere år specialiseret sig i en genre, man kunne kalde psykologiens biografi. For fem år siden kom den fremragende Vygotsky-monografi, og nu er turen kommet til en Freud-biografi, der til gengæld er en hel del mere problematisk, selv om den nye bog også er overordentlig velskrevet og øjensynlig baseret på en grundig læsning af mangfoldige kilder. Bogen former sig som et veritabelt anklageskrift, hvor konklusionen er klar, men hvor proceduren er noget uklar, og hvor det specielt er ret uigennemskueligt, hvordan domfældelsens rent praktisk skal finde sted (in effigie?). Jeg er faktisk enig med forfatteren i de fleste punkter af hans indædte kritik af Freud. Men jeg er til gengæld aldeles uenig i forfatterens konklusion, som er at psykoanalysen kan affærdiges som en pseudovidenskab. Måske ligger min uenighed med Eric Danielsen i virkeligheden på et videnskabsteoretisk plan. En teori, ja en teoretisk retning som her psykoanalysen kan nemlig, efter min opfattelse, godt være særdeles kritisabel, ikke blot i eftertidens evaluering, men allerede i den samtidige diskussion, og så kan den alligevel være et afgørende bidrag til udviklingen inden for den videnskab den tilhører. Derfor skal man, i alt fald inden for humanvidenskaben, nok være lidt varsom med at fordømme en videnskabelig indsats efter alt for scientistiske kriterier.
UNDREN OG BEFRIELSE - Anmeldelse af Preben Hertoft: Undren og befrielse. Erindringer. Hans Reitzels Forlag. 460 s. ill., kr. 350, 00
Authors: Höpfner Nielsen Helle
Published: December 2022

Preben Hertoft, professor, dr.med. og grundlægger af Rigshospitalets Sexologiske Klinik (1986), har skrevet en fascinerende erindringsbog, der dels omfatter en spændende beretning om hans liv fra undrende barn til »befriet «pensionist, dels en detaljeret og veldokumenteret redegørelse for dansk klinisk sexologis historie. Forfatterens udtalte sprogligt-litterære talent indgår i en lykkelig syntese med hans stræben efter videnskabelig hæderlighed og underbyggelse med fakta fra bl.a. et kæmpestort privatarkiv. Erindringer og sexologisk historie – »for mig er de to sider blevet uadskillelige « skriver Hertoft. Her bliver de for overskuelighedens skyld behandlet hver for sig. Et fremtrædende element i erindringerne er det forhold, at Preben Hertoft blev adopteret et par år gammel og aldrig har kendt sine biologiske forældre. »Jeg kom fra en familie, som ikke ville kendes ved mig. Og blev optaget i en anden familie, med alt hvad det indebærer af plusser og minusser. Det har præget meget af det jeg har følt, tænkt, hvordan jeg har handlet, hvad jeg har godtaget eller forholdt mig skeptisk til. Men det dominerende er en følelse af held, undren, taknemmelighed, befrielse.«
SKÆBNEFORTÆLLINGER OG ØKOLOGI
Authors: Mathiassen Charlotte
Published: December 2022

En »social-økologisk« eller »kontekst-økologisk« tilgang er blandt andet vigtig, når fokus skal flyttes fra en individualiserende og stemplende, men også statisk person-, individ og subjektforståelse. Der skal i artiklen argumenteres for, at den tilgang afbalanceres konstruktivt ved brug af et fænomenologisk inspireret førstepersonsperspektiv. Dette standpunkt vil blive eksemplificeret i studiet af forholdemåder i og over for tilværelsen, som det kan tage sig ud for et lille udsnit af en dansk fangebefolkning. Intentionalitet og rettethed er centrale begreber i analysen. Studiet muliggør med dets eksplorative og longitudinelle design at følge fangernes perspektiv på sig selv og deres tilværelse under afsoning, i overgangsfasen til et mere selvstændigt liv og, optimalt set, når de er uden kontakt med kontrolsystemet. I artiklens to cases vil vi se, hvordan tilværelsen opleves på tværs af sammenhænge og dermed udvides et økologiske perspektiv, som intenderer at studere den gensidige forbundethed (mutuality (Gibson, 1979)) mellem subjekt og omverden i en lukket setting.Vi vil se, hvordan en særlig lukket setting og de pågældende fanger indvirker på hinanden. Men vi vil også se, hvordan overgangen fra det meget restriktive og lukkede fængselsregi til det (umiddelbart) mindre restriktive liv opleves.
CONDITIONS FOR THE INTER-SUBJECTIVITY OF PUBLIC KNOWLEDGE AND PERSONAL EXPERIENCE
Authors: Prætorius Nini
Published: December 2022

Following a discussion of the status of our cognition and description of things in publicly observable physical material reality, and of our internal states, such as our thoughts, emotions and feelings of pain, it is argued that conditions exist which apply equally for the inter-subjectivity of cognition and description of both publicly observable things and internal states. It is shown that on these conditions rests the possibility of persons together developing criteria or standards for determining and distinguishing between what is and what is not publicly observable. These same conditions, so I argue, rule out any consistent notions of private cognition and languages. On these conditions, furthermore, relies the possibility of persons talking about their individual differences – concerning both what is and what is not publicly observable, and thus for a person to be a person different from other persons. The paper concludes by outlining the consequences for constructivist and traditional Cartesian assumptions on the acquisition and development of cognition and language which underly present day Cognitive Science.
FREMMEDHÅND-EKSPERIMENTET, KROPSSKEMA og KROPSBILLEDE
Authors: Brøsted Jesper
Published: December 2022

Artiklen relancerer det fænomenologiske »fremmedhånd-eksperiment« og præsenterer en måde at tolke forsøget på, nemlig som et kvalitativt studie af kropsskema og kropsbillede. Disse begreber defineres. Verbalrapporter fra nyligt udførte fremmedhånd-eksperimenter med 3 grupper af forsøgspersoner analyseres og diskuteres i lyset af teoretiske overvejelser. Undervejs berøres temaer som kropslig opmærksomhed, kropslig forankring og subjektivitet.
OPLEVELSESANALYSE OG SUBJEKTIVITET
Authors: Nagbøl Søren Peter
Published: December 2022

Artiklen tematiserer forholdet mellem oplevelsesanalyse og subjektivitet. Der tages afsæt i Alfred Lorenzers interpretation af Sigmund Freuds tidlige neurofysiologiske skrifter og de metapsykologiske arbejder. Lorenzers videreudvikling af Freud fører til et socialisationsteoretisk koncept, der er centreret om begreberne SCENE, SUBJEKT OG DET UBEVIDSTE. Alfred Lorenzers materialistiske forståelse af psykoanalysens teori og praksis baner vejen for den psykoanalytiske dybdehermeneutiske fremgangsmåde. Den viser sig at være anvendelig i forbindelse med psykoanalytiske studier af kulturelle socialisationsinstitutioner. Gennem analyser af arkitektoniske iscenesættelser udvikles en interpretationsmodel som benævnes OPLEVELSESANALYSE.
PSYKOANALYSE UDEN FREUD
Authors: Petersen Bente
Published: December 2022

En anmeldelse af Karen Vibeke Mortensen: Fra neurose til relationsforstyrrelse. Psykoanalytiske udviklingsteorier og klassifikationer af psykopatologi. Gyldendal 2001, 447 sider, indb. kr. 399,00.
LEG OG PSYKOTERAPI – ELLER OMVENDT
Authors: Almstrup Ole
Published: December 2022

Børns leg betragtes her i sig selv som potentielt terapeutisk. I legen transformeres tilsyneladende passivitet til aktivitet. Winnicotts »legende atmosfære« beskriver de lystfulde og de udforskende aspekter i børns – og voksnes – psykoterapeutiske arbejde. Børn og psykoterapeuters manglende kapacitet for at lege nævnes. Der gives en række eksempler på, hvordan det psykoterapeutiske opfattes som en udforskende og legende bevægelse fra én tilstand eller position hen mod en anden, som giver nye udsigtspunkter og handlemuligheder.
SEKTORER OG SAMMENHÆNG I BØRNS UDVIKLING
Authors: Vejleskov Hans
Published: December 2022

Om Arne Poulsens afhandling »Udvikling, risiko og modernitet«
INDLEDENDE BEMÆRKNINGER OM DET ONDE I PSYKOLOGIEN
Authors: Andkjær Olsen Ole , Karpatschof Benny
Published: December 2022

Temaet, det onde, har i de senere år haft en voldsom opblomstring, som det kan konstateres i mængden af bogudgivelser, kunstudstillinger, temaseminarer, debatindlæg m.m. En væsentlig del af forklaringen skal nok findes i bestemte træk i samfundsudviklingen. Mens den kolde krig resulterede i en temmelig statisk polaritet mellem indbyrdes komplementære fjendebilleder, hvor det nærmest var en dårlig kliché at kalde modparten for ond, har den nye verdensorden efter jerntæppet sat processer i skred, som uafladeligt minder os om, at det menneskelige potentiale for ondskab ikke findes så langt under overfladen, som nogle havde håbet. Borgerkrige, folkemord, international terrorisme og storstilede militære straffeaktioner har gjort det nødvendigt at kalkulere med det onde som en realistisk mulighed i en labil verden uden fælles normer og værdier. Interessen for det onde er først blevet relanceret blandt filosoffer og teologer, der allerede havde en årtusindlang tradition at bygge videre på. Analytikere af kunst, litteratur og film er fulgt godt efter. Derimod kan man roligt konstatere, at psykologer – i hvert fald i Danmark – har forholdt sig tøvende, for selv om onde handlinger af den ovennævnte type altid er begået af menneskelige individer, føler psykologer næsten altid ubehag ved at tale om onde mennesker. En personlighedstypologi, der sondrer mellem de gode og de onde, ville selvsagt være uden chancer blandt fagpsykologer, og det er tilmed omstridt og langtfra stuerent at operere med aggressivitet som en grundmenneskelig egenskab.
ONDSKABENS NATUR ER EN FEJLUDVIKLET NATUR
Authors: Schultz Erik
Published: December 2022

Begreberne om det gode og det onde hører substantielt sammen og bruges ofte normativt, hvilket har betydet, at de ikke er traditionelle videnskabelige begreber. Artiklen tilslutter sig imidlertid den opfattelse, at det er forkert i videnskabens navn at undgå den moralske dimension i menneskelivet, som indbefatter begrebet om ondskab. For at være god henholdsvis ond skal man enten have valgfrihed eller være påvirkelig af kommunikerede sanktioner. Gennem psykogenetiske betragtninger illustrerer artiklen, hvorledes friheden og påvirkeligheden tager afsæt i pattedyrpsyken for at nå et kvalitativt højere niveau hos mennesket. Baseret i denne illustration slutter artiklens med nogle betragtninger om gode og onde samfund henholdsvis gode og onde individer og belyser herigennem aspekter af menneskets religiøse natur.
DET ONDE BLØDDYR - Ondskaben oplever en renæssance – men findes den?
Authors: Stjernfelt Frederik
Published: December 2022

Anmeldelser af: Rüdiger Safranski: Das Böse oder Das Drama der Freiheit. Carl Hanser Verlag, 1998 (335 sider). Da. udg. Det onde eller Frihedens drama. Oversat af Christian Bundegaard. Gyldendal, 1999 (283 sider). Lars Fr. H. Svendsen: Ondskabens filosofi. Oversat af Joachim Wrang. Klim, 2002 (223 sider, kr. 245). Richard Bernstein: Radical Evil. A Philosophical Interrogation. Oxford: Polity Press, 2002.
VI ER DET STOF, DRØMME ER GJORT AF
Authors: Schultz Erik
Published: December 2022

Anmeldelse af Lars Hem (2002): Drømme, Psykoterapi & REM-søvn. København, Frydenlund Grafisk. 604 sider, illustreret, 398 kr.
FÆDRENE I TILKNYTNINGSFORSKNINGEN
Authors: Madsen Svend Aage
Published: December 2022

Siden tilknytningsforskningens start har fokus været på mor-barn-relationer. I de seneste tiår er der gennemført flere og flere undersøgelser af far-barn-relationer. Disse viser, på trods af mange påstande om det modsatte, at tilknytningsteorien er en kønsneutral teori. Forskningsresultater har vist, at børn kan have forskellige tilknytningsmønstre med henholdsvis deres far og mor. De viser desuden, at fædre i et repræsentativt udsnit af befolkningen i lige så stort omfang som mødre har potentialer for at udgøre en tryg base for deres børn; ca. 60 procent af alle mænd og kvinder undersøgt med Adult Attachment Interview tilhører gruppen ‘Secure/Autonemous’. I en dansk undersøgelse af fædres tilknytning til spædbørn er det vist, at mænds modeller for omsorg for spædbørn udspringer af deres relation til deres egne mødre.
TILKNYTNINGSTEORETISK FUNDERET FORSTÅELSE AF PERSONLIGHEDSFORSTYRRELSER
Authors: Jørgensen Carsten René
Published: December 2022

Indledningsvist foretages en historisk forankring af den aktuelle tilgang til personlighed og personlighedsforstyrrelse. Herefter tegnes konturerne af en tilknytningsteoretisk funderet forståelse af sværere borderline personlighedsforstyrrelser hos voksne. Disse forstyrrelser er oftest forbundet med ængsteligtambivalent og i nogle tilfælde med ængsteligt-undgående tilknytning, ligesom man ser alvorlige forstyrrelser i affektregulering, mentaliseringsevne og sociale kompetencer. Alt sammen problemområder der bidrager til disse patienters karakteristiske stabile ustabilitet, vanskeligheder i interpersonelle relationer og selvskadende adfærd. Afslutningsvis berøres de terapeutiske implikationer af tilknytningsteoriens væsentlige bidrag til forståelsen af borderline personlighedsforstyrrelsen, herunder inddrages effektundersøgelser af tilknytningsfunderet psykoterapi af borderline personlighedsforstyrrelser
TILKNYTNING, INFANTIL SEKSUALITET OG SEKSUELLE OVERGREB
Authors: Zeuthen Katrine
Published: December 2022

I denne artikel fremlægges Jean Laplanches tilknytningsbegreb. Laplanches definition af tilknytning er et udtryk for hans læsning af Freuds psykoanalyse, en læsning der tager afsæt i den betydning, Freud giver samspillet mellem barn og voksen i sin teori om infantil seksualitet. I artiklen argumenteres der for, at det er vigtigt at betragte udviklingen af den infantile seksualitet i lyset af barnets tidlige relationer til sine omsorgspersoner. Endvidere beskrives, hvordan dette udtrykker sig i det kliniske arbejde med børn, der har været udsat for seksuelle overgreb: Når et barn har været udsat for seksuelle overgreb i en tidlig alder, og særligt hvis krænkeren er en af barnets primære omsorgspersoner, kan det være meget vanskeligt for barnet at skelne mellem på den ene side sin egen barnlige seksualitet og de fantasier, der følger med i udviklingen af denne, og på den anden side de seksuelle overgreb, barnet har været udsat for, og som har været en del af tilknytningen mellem barn og voksen.
EN TILKNYTNING HINSIDES DØDEN - om det sørgende barns kamp for en fortsat tilknytning til en afdød far eller mor
Authors: Karpatschof Benny , Helweg Eva
Published: December 2022

I artiklen analyseres sorgprocessen hos børn, der har mistet en forældre, som en kamp for at etablere en brudte tilknytning. Udgangspunktet er både empirisk, nemlig materialet fra en evaluering af en rådgivning for børn i sorg, og teoretisk, dels bogen Continuing Bonds (Klass et al. 1996), dels en teori om dannelsen af den personlige moral (Karpatschof, 1997 & 2000, 2003a). Et betydningsfuldt træk ved dette retableringsarbejde er inkarnationen af positive træk ved den afdøde forældre, altså valget af forælderen som forbillede. (OBS Artikel nr. 06, EN TILKNYTNING HINSIDES DØDEN af Benny Karpatschof og Eva Helweg er desværre ikke tilgængelig online (Red.))
IMPACT ASSESSMENT IN REHABILITATION OF TORTURE SURVIVORS. Part II: An exploratory study of outcome of torture rehabilitation at specialised centres from the clients' and health professionals' perspective
Authors: Amris Stine , G. Arenas Julio
Published: December 2022

Summary of this article can be found at page 401-402
RÅDGIVNING OG STØTTE – kapacitetsopbygning i postkonfliktområder
Authors: Madsen Ane-Grethe
Published: December 2022

Artiklen indeholder refleksioner vedrørende rådgivning og støtte til mennesker, der har været udsat for svære traumatiske oplevelser i deres hjemland. Det kan dreje sig om borgerkrig, etnisk udrensning, tortur og andre overgreb på menneskerettighederne. Strategier vedrørende den akutte fase er omtalt i artiklen for at pointere vigtigheden af at fokusere på de mentale behov allerede på dette tidspunkt. Artiklens primære fokus ligger på postkonfliktperioden. Artiklen inkluderer afsnit, der belyser strategier ud fra litteraturen og efterrefleksioner over kapacitetsopbygning inden for sundhedsområdet i Kosovo. Ligeledes forholder artiklen sig til det problematiske i anvendelsen af tilgange, der i særlig grad må anses for at være vestlig og den herved knyttede risiko for at være kulturelt ufølsom. I den forbindelse inddrages empowerment-strategier, bottomup-teorier og participatoriske tilgange samt kritiske erfaringer med kapacitetsopbygning med manglende forståelse for lokale mestringsstrategier i Kosovo. Artiklen afsluttes med generelle og specifikke anbefalinger baseret på forfatterens eget masterstudie i International sundhed (MIH) og læring uddraget af psykosocial kapacitetsopbygning i Kosovo.
PSYKOEDUKATION I RØDE KORS – fra mentale skemaer til handling i fællesskaber
Authors: Berliner Peter , Wiking Malin
Published: December 2022

Denne artikel beskriver forskellige psykoedukative forløb for traumatiserede asylansøgere i Røde Kors Centre i Danmark. Gennem observation, interviews og læsning af evalueringsrapporter blev forløbene undersøgt med henblik på en beskrivelse af deres praksis. Artiklen viser, at resultaterne af forløbene bedre kan forstås i en community-psykologisk end i en kognitiv teoriramme. De alternative fortællinger, der blev skabt i interventionsrummet, kan kun blive effektive i dagliglivet, hvis den praktiske og sociale kontekst for dette inkluderes i forløbet. Deltagerne fortalte, at de fik mest ud af forløbene, når disse praktisk og socialt forandrede deres muligheder i fællesskabet, såvel på centret som udenfor, gennem opbygning af social kontakter og gennem øgede praktiske færdigheder. At kunne påvirke udformningen af dagligdagen, sammen med de øvrige deltagere i denne, blev vurderet som et positivt udkomme af de bedste af programmerne.
GLOBALISERING, SKALA-KONSTRUKTION OG SVINGENDE EKSISTENS En undersøgelse af internetbrug i Ayacucho, Peru
Authors: Lauritsen Peter , Elsass Peter , Højer Mathiasen Stinne
Published: December 2022

Diskussioner af globalisering indrammes ofte af en dikotomisk forståelse af relationen mellem ‘det lokale’ og ‘det globale’. Inden for SCIENCE-TECHNOLOGY-SOCIETY-studies reformuleres denne relation, og der sættes fokus på de sociale og materielle processer, som fører til konstruktionen af ‘det lokale’ og ‘det globale’. Under flere feltophold i Ayacucho, Peru har vi undersøgt, hvordan internetbrug indgår i aktiviteter, som implicerer konstruktionen af en skala, som har ‘lokal’ og ‘global’ som sine endepunkter. Ved hjælp af en sådan skala kan ayacuchanske internetbrugere markere afstand til områdets ‘lokaliserede’ historie og medborgere. Internetbrugernes ‘globaliserede’ identitet er dog ustabil og ‘svingende’ mellem ‘det lokale’ og ‘det globale’.
FRA ANALYTISK TIL KYBERNETISK PSYKOLOGI?
Authors: Skogemann Pia
Published: December 2022

En anmeldelse af Ole Vedfelt: Manden og hans indre kvinder. Gyldendal, 2003. 400 sider; pris kr. 298,00.
INDIVIDET I KONTRAKTSAMFUNDET – Samfundets individualisering af borgeren
Authors: Harste Gorm
Published: December 2022

Artiklen analyserer, hvorledes individualisering foregår i moderne samfund. Artiklen beskriver den målestok, der blev sat for private og offentlige udviklinger i moderne individualitet i slutningen af oplysningstiden hos filosoffer som Jean-Jacques Rousseau og Immanuel Kant. På den baggrund undersøges nyere udviklinger i identitetsdannelse og personlighedsudvikling. Specielt fokuseres på forsøg på at skabe en type sociale kontrakter i forholdet mellem sociale systemer og individer, hvad enten der er tale om velfærdssystemer, opdragelses- og uddannelsessystemer, eller organisationssystemer. Individer forpligtes her til at skabe kontrakter med deres egen fremtidige selvopfattelse og personlighedsudvikling. Paradokset i, at individet skal ville forandre deres vilje antyder, at sådanne forsøg på at temporalisere individer ikke forløber uden risici. Individers livsverden kan behandles på en destruktiv måde, hvis kontraktualiseringen pålægges selvfortolkningen hos dem.
SOCIALT ARBEJDE OG SUBJEKTIVERING – Fra velfærdsplanlægning til postmoderne socialpolitik
Authors: Villadsen Kasper
Published: December 2022

Artiklen tager udgangspunkt i Michel Foucaults overvejelser om magtens mulighedsbetingelser i den moderne velfærdsstat, herunder ikke mindst skismaet om borgeren som på én gang liberal rettighedskategori og genstand for pastoral omsorgsmagt. Socialpolitik og socialt arbejde udpeges som centrale strategier til indløsning af den pastorale frelses-ambition. Dernæst diskuteres det, hvordan tre forskellige historiske regimer for socialt arbejde forbinder magt og viden i deres arbejde for at skabe bestemte subjekter, og hvilke omkostninger de tre regimer hver især har. Det konkluderes, at bevægelsen fra den moderne velfærdsplanlægning med dens tiltro til oplysningsidealer mod en postmoderne form for socialt arbejde med dens tvivl og kritiske selvrefleksivitet ikke medfører, at ambitionen om at sikre verdslig frelse gennem subjektivering opgives. Snarere tværtimod.
TANKEFORSTYRRELSER OG RORSCHACHTESTEN
Authors: Nielsen Jan
Published: December 2022

Anmeldelse af: James H. Kleiger: Disordered Thinking and the Rorschach. The Analytic Press 1999; 400 sider, ca. 50￡ hos Karnac.
Heterogeneity in addiction: When similarity makes a difference
Authors: Linnet Jakob
Published: December 2022

Denne artikel fokuserer på heterogenitetsforholdet i sensationssøgende adfærd. Sensationssøgning er et begreb, som er omgærdet med megen interesse, men som også er kontroversielt i litteraturen. I denne artikel vil jeg anvende eksempler fra ludomaniforskningen til at belyse den heterogene kompleksitet inden for afhængighedstilstandene, samt belyse aspekter af begrebet sensationssøgning. Først introduceres begrebet sensationssøgning med særlig vægt på ludomani. Derefter præsenteres tre nylige eller igangværende studier af sensationssøgning inden for ludomani: 1.) en klinisk undersøgelse af over 300 behandlingssøgende ludomaner, 2.) en neurovidenskablig undersøgelse af sammenhængen mellem sensationssøgning og bindingspotentialet af neurotransmitterstoffet dopamin i hjernen, og 3.) en neuro-kognitiv undersøgelse af sensationssøgning og beslutningsprocesser i spillesituationer blandt ludomane og ikke-ludomane. Endelig diskuteres interaktionen mellem sensationssøgende adfærd og bio-psyko-sociale faktorers betydning for heterogenitetsspørgsmålet inden for ludomani og andre afhængighedstilstande.